
LA CLASS DI ASEN. 


PERSONAGGI 


El sur Direttor 

Fustagna, maestro elementare. 
D. Malachia 

El sur Bussola 

Bidello 

Teresoeu, figlia del bidello 
Segretario 

Massinelli 

Crapotti 

Calcaterra 

Tapa 

Zucconi 

Antarughi 

Amaretti \ scolari 
Birroni 

Bussola 

Vitelli 

Boacini 

Peluchi 

Codeghetti 


Bata 


ATTO UNICO 


———— 


La scena rappresenta una scuola. — Cattedra a destra. — 
. In un angolo, a sinistra, panche per gli scolari. 


SCENA PRIMA. 
Bidello, 


Bid. (cantarellando mentre mette ordine) Che 
bella vitascia anca questa. Sta chi a fa el ser- 
vitor, quand invece mi son nassuu per fa quai- 
cossa de gross. El bidell! Mi, bidell! Mi, che 
se i me gent m’avessen faa studià chissà cosa 
saria deventaa! Dovè sta chi a ricev i ordin 
de quel bestìon d’on professor lì, che tra lu 
e i scolar l’è roba de ciapà ona scova (nel pu- 
lire il cassetto della cattedra). Guarda, guarda 
sto animal. El soo ancami che se regna i ratt, 
el ten chi i crost de formagg. Te chi, te chi, 
guardee se vorì vedè i pell de salamm, i moce. 


è 
E 

Adess el sentirà cosa ghe disi. E poeu el se 
lamenta perchè ghe spasseggia i ratt sul ta- 
vol. El soo ancamì. 


SCENA II. 
Fustagna e derso. 


Fus. Ciao (si leva l'abito e indossa una spolve- 
rina). 

Bid. Reverissi. 

Fus. Quant hin i dr? 

Bid. In quasi i noeuv. Voreva digli de lamen- 
tass minga se ghe ven i rattin sul tavol. El 
ten lì i erost de formagg, i pell de salamm.... 

Fus. In dovè? 

Bid. Chi. Ch'el toeuja, ch'el guarda. 

Fus. Ah birboni de fioeu! Te vedet che sort de 
scherz che me fan? 

Bid. Ma ben, allora che le sara sù el so cassett, 
e bella e finida. 

Fus. Brutti pezza de asnoni. Adess sentiràn. 

Bid. Ben ben, insomma. Mi gh’el disi adrittura. 
Se l'è minga bon a fass rispettà allora chel 
faga on alter mestee che mi son minga chi a 
fa el spazzin. Se io faccio il bidello l'è perchè 
g'hoo i me motiv e nissun mai le savarà, ca- 

ATTO UNICO Y 
pissel. Nessuno potrà mai capire ‘perchè io 
faccio il bidello. E guai a chi me manca de 
rispett. E se l'è staa lu che ha miss lì i pell 
de salamm, come dimm a mi: Voi! netti via! 
per avvilirmi! 

Fus. Ma tee set matt?... 

Bid; Per avvilirmi! Sissignor. Allora il bidello 
diventa Sansone. La pecora diventa il leone. 
Lu ch’el staga al so post. Là (segnando la 
cattedra) e mi al mè. Mi sont on asen. Mi 
sont ona bestia.... 

Fus. Ma cosa te ven in ment? 

Bid. L'è domà lu el talenton. Sur professor, a ri- 
vederlo, signor maestro. Mi me tocca de scovà, 
pulire la scuola! Lu l'è el gran sapiente. Ver- 
gogna (via). 

Fus. L'unica l'è a fall ritirà quel lì. La senavra 
l'è el so sit. Tutti i dì ghe n'ha voeunna. 


SCENA III. 


Direttore e detto. 


Dir. (entra e si siede addolorato da reumatismo) 
Ahi! 
Fus. Come stal sur Dirctitor? 

Dir. Così, così. I me reumatich che me voeuren 
minga lassà in pàs. Cos'el g'aveva el bidell 
che sentiva ch’el vosava? 

Fus. Ma mi disi che l'è matt! 

Dir. Pover omm dopo che la faa el tifo, quand 
comencia el cald el dà come foeura e je per- 
sipita tuce, , 

Fus, Sigura che l'è on affari seri. 

Dir. Ma l'è tant on galantomm. Oh, vegnemm a 
nun. Lu già el sarà pront vera? per l'esamm 
final? 

Fus. Oh sì l’è giamò ona settimana, 

Dir. Perchè jer hoo ricevuu on avvis che sta- 
mattina vegnarà la Commission, e quindi sa- 
ria del parer de comencià de sta class chi, 
quasi direi speciale, per fagh entrà adrittura 
l’idea della forza di asinità naturale di questi 
giovanetti, Veri taponi che non potranno mai 
far niente. E lu donca come so maester ch’el 
cerca de fass onor. 

Fus. Già, già. Oh per mi son sicur che l'esame 
el podarà vess abbastanza soddisfacente. Oh, 
ecco gli scolari. 

SCENA IV. 


Crapotti, Zucconi, Tapa e desti. Indi gli altri 
meno Massinelli, 


Tutti Bon giorno, signor Direttore e signor Pro- 
fessore. 

Dir. Bon giorno, figliuoli. Guardate che oggi è 
il giorno di farsi onore. La Commissione verrà 
a giudicarvi, e se farete bene l’esame, oltre a 
passare la classe, potrete aspirare anche al 
premio. 

Tutti Evviva il signor Direttore. 


SCENA V. 


Bidello e detti. 


Bid, Silenzio mascalzoni (via). 

Dir. Dunque state pronti (via salutando il mae- 
stro). 

Tutti Riverisco. 

Fus. Adess poeu, vorrei sapere chi è stato quel 

mal educato, villano senza creanza, che si è 
permesso di mettere delle cose sudice e spor- 
che nel cassetto della mia cattedra. Chi ha 
fatto questo scherzo non passerà la classe, così 
ripeterà per la quarta volta la seconda ele- 
mentare. Asini e villani. 

Cra. Mi soo no. 

Zue. Mi soo no. 

Tapa Io non sono stato, ma Crapotti lo sa. 
Fus. Dunque, se po savell sì o no? O volete 
cho faccia un rapporto al signor Direttore ? 

Cra. È stato Massinelli. 
Fus. Massinelli? Va bene (scrive). 


SCENA VI. 


Massinelli e detti. 


Mas. (entra e va al suo posto, gli altri l'avvi- 
sano che sì trova in guajo). 

Fus. Venga un po’ fuori lei, signor Massinelli. 

Mas. (sorte dal banco). 

Fus. Si metta lì da parte. I villani non devono 
stare colle persone educate. E un altra volta 
ch’el se permetterà certi scherzi, sarà scac- 
ciato immediatamente. 


ARTO UNICO 13 

Mas. Sì, ma però allora anca el sur Crapotti 
che mi a daa lui pell de mett in del cassett. 
El m'ha ditt:, mett denti pell che dopo quand 
ven el ratt el ciapem. 

Cra. L'è minga vera... 

Mas, Ah l'è minga vera... 

Cra. Bosard d'on nason.... 

Fus. Silenzio. Al suo posto. 

Mas. Le mej vegh el nason che robà la roba di 
alter. Che l’altro giorno avevo addietro la 
frittata per la seconda colezion, e lu me l'ha 
rubada e la basolada su lu e el Calcaterra. 

Fis. Basta. Non voglio saper niente. Per sta 
volta trattandosi che oggi c’è l'esame ghe passi 
sòra anca a questa insolenza. Ma guardate che 
uomo avvisato è mezzo salvato. Che la sia 
l’ultima volta. Ch'el vaga al suo posto. E per 
sta volta cancelli anca l'osservazion che aveva 
faa (siede e cancella intanto, succede una lite 
fra gli scolari). Cosa gh'è? cosa l'è sta cosa. 
Volete che vi mandi a casa tutti? 

Mas, L'è quel lì ch'el seguita a dimm nason, 
nason. 

Fus, Se ha il nasone è Dio che ce l’ha fatto, dun- 
que rispettatelo. Pensate piuttosto che adesso 
verrà la Commissione per esaminarvi! Pensate 
che è già il terzo anno che siete in seconda 
elementare e che se non saprete rispondere a 

tono e giustamente alle domande che vi fa- 
ranno, passerete per asini e anch'io con voi, 
Dunque attenzione; preparate la vostra mente, 
i vostri libri che non ci siano su le macchie 
d'inchiostro oppure i magatelli che è una ver- 
gogna. Ora vi lascio riposare finchè viene la 
Commissione; intanto pensate a mettervi in 
memoria quello che vi ho insegnato. Avete 
capito? 

Tutti Sissignore (Fustagna via). 

Mas. Boja d’ona spia, 

Cra. Voj te voeu ciapaj.... 

Mas. Andemm ven de foeura (si urtano, Mas- 
sinelli è a terra). 


SCENA VII. 


Bidello e detti. 


Bid. (dà un calcio all'uno, uno schiaffo all'altro 
e li manda tutti al posto; Massinelli si na- 
sconde dietro la cattedra) Dove è andato il 
maestro ? 

Mas. L'è andaa dal direttor. 

Bid. Bestia d’un imbecille. Teresa? (chiamando 
sua figlia). 

SCENA VIII. 


Teresa e detti. 


Bid. Sta chì, cura questa canaglia (via). 

Ter. Andemm, che staghen savi donca, hin lì 
grand come tanti matrigian e hin minga bon 
de fa on poo de giudizi. Che staghen savii che 
ghe cantaroo la canzon del ciapin. 

Tutti Sì, sì! 


CORO, 


Ter. L'era scur, no se vedeva 
Pu nè i piant, nè i mont, nè i cà. 
Domà el tron, che giò el vegneva 
El faseva el coeur scagià. 
Ma la in scima al campanin 
Sberlosiva su un ciarin, 
Sco. Cosa l’era? 
Ter. L'era el lumin, 
El lumin del ciapin 
Sco. Brava la Teresina 
Va innanz, l’è propi bell 
Inscì doman mattina 
Gh'el cunti a mè fradell. 

Ter. In d'on bus, sott terra al scur 
Gh'era là on gatton rabbiaa, 
Ch’el raspava in sù sul mur 
Cont du oggion de disperaa; 
Ma in di oceuce gh'era on lumin 
Che pariven du Jampedin, 
Sco. Cosa l’era? 
Ter. L'era el lumin; 
El lumin del ciapin. 
Sco, Brava la Teresina 
Va innanz, l’è propi bell, 
Inscì doman mattina 
Gh'el cunti a mè fradell. 


SCENA IX. 


Fustagna, Direttore, Don Malacchia, Bussola, 
Bidello, Segretario e detti. 


Dir. (gli scolari vedendo comparire la Commis- 
sione si ricompongono e vanno ai loro posti) 
Mi pare che non si faceva molto silenzio. 

Fus. Dopo aver anche tanto raccomandato di 
ricomporre la mente per l'esame. 

Bus, Cerchemm magara de fa on poo impressa 
che mi g'hoo tanti robb'de fa. 

D. Mal. Sedete e state pronti alle domande che 


si faranno. 

Bus. Ei, Bidello, fate sgombrare la sala, c'è lì 
una fanciulla. Chi l'è quella li?... 

Bid. Cosa te fee chi ti?... 

Dir. (sentendo alzar la voce) Cosa ghè? 

Bid. Nient, nient, cose interne di famiglia. Va- 
dino pure avanti. 

D. Mal. Allora sediamo? s 

Bus. Disi ben; almen quell. A vegh i caj che 
fa mal e dovè star in pee l'è on piacere del 
gobbo. 

Fus. Bidello? delle sedie. 

Bid. Ecco le sedie (da ad ognuno la sedia). E 
voeunna, e do, e trè. 

Bus. El fa piasè a damen voeunna ancamì? 

Bid. On moment. Di braccia ce ne ho due sol- 
tanto. 

Bus. El me. par un bel villan! 

Bid. Ecco la sedia, 

Bus. Va ben (siede e profonda nella sedia). Disi 
el fa aposta, ch'el guarda che mi sont vun de 
famm minga di scherz, l’avverti per il suo 
bene, 

Bid. Se vuole, sono a sua disposizione. 

Fus. (aggiustando la sedia) Ecco, ecco, Vera ‘el 
còssin che gh’era foeura de post. 

Dir. (agli scolari) Che cos'è questo ridere? 


La class di Asen. 2 

Fus. Silenzio! 

Bus. (pausa e dopo essersi tutti ricomposti) Disì, 
ghe semm sì o no? (indispettito). 

Dir. Attenti, dunque, a rispondere alle domande 
dei signori. A_ loro. 

Bus, (vorrebbe parlare, ma viene prevenuto da 
D. Malachia) Ah, el parla lu? 

D. Mal. Ch'el scusa, siccome se comincia de solit 
colla materia religiosa, e quindi el capirà che 
tocca a mi. 

Bus. Va ben, va ben; in pocch paroll mi sont 
on fuston de verz. 

D. Mal. Mi dà l'elenco degli scolari? 

Seg. (portandolo) Ecco. 

D. Mal. (fa l'appello) Antarughi (ad ogni nome 
risponderà « presente ») Amaretti, Birrone, 
Bussola (si volge a Bussola) L'è ininga sò 
parent sto Bussola chi ? 

Bus. (risponde di no solamente col capo). 

D. Mal. Crapotti, Cresta (nessuno risponde) Cre- 
sta... Non c'è questo Cresta? 

Bid. È morto. 

Fus. Cioè, è ammalato. 

Bid. Sì, ma a quest'ora sarà morto sicuro. 

D. Mal. Oh diavol, che usell de cattiv auguri! 
Caleaterra Codeghetti, Massinelli, Tappa, Zuc- 
coni, Vitelli, Boacini, Pelucchi. 


$ Dir. E ora fate attenzione. 

D. Mal. Il vostro Direttore m'ha detto che que- 
sto è il quarto anno che ripetete la classe, 
dunque speriamo che sarà l’ultimo e che vi 
farete onore rispondendo per bene allc iomande 
che vi si faranno. Vediamo. Crapotti (Crapotti 
si alza) Che nome ha la nostra religione? 

Cra. (confuso) La nostra religione ha il nome 
di.... religione Cattolica. 

D, Mal. Che è quella, nevvero, che insegna ad 
adorare un Dio solo. 

Cra. Sissignore. 

Bus. Robba veggia. 

D. Mal. Sedete. Massinelli, chi ha emanati i 
dieci Comandamenti, che sono precisamente 
gli ordini che si devono osservare da chi è 
religioso, chi fu? 

Mas. Fu.... Nabucodonosor. 

D. Mal. Oh, oh, oh! Come? 

Dir. Diavolo, un po' d'attenzione. 

D. Mal. I dieci Comandamenti furono ordinati 
sul monte Sinai, da chi? 

Mas. Da Sem, Cam, Jafet. 

Dir. Caro maestro, è un’ affare serio. State at- 
tento! 


D. Mal. Vediamo se c'è qualcuno che possa ri- . 


spondere. Calcaterra? 


Cal, I dieci Comandamenti furono scritti da; 


Mosè, sotto dettatura di Dio, 

D. Mal, Cioè, per ordine di Dio. 


. Bus. Bella novitaà! 


D. Mal, Nominatemi il capo della Chiesa. 

Tes. Il capo della Chiesa è il sommo Pontefice. 

D. Mal. Sedete, va bene, Sentiamo un po’ an- 
cora voi, Massinelli, se potete almeno rispon- 
dere a una domanda, altrimenti è un affare 
un pochino serio. Indicatemi uno dei più grandi 
miracoli operati dal nostro Signor Gesù Cristo 
durante la sua vita. 

Bus. Che mort de agon! 

D. Mal. Avete capito? Ditemi uno dei più grandi 
miracoli. 

Mas, Uno dei miracoli più grandi è quando è 
risuscitato da morte e salì al cielo da per lui, 
come niente. 

D. Mal. Spieghiamoci meglio: quello fu il mi- 
racolo della risurrezione. 

Bus, La Dottrinetta. 

D. Mal. Ma io ho domandato di indicare uno 
dei miracoli che operò durante la sua vita. 
Mas (dopo il suggerimento degli altri) Il mira- 
colo di quando fece comparire tanti bei pes- 

sini col pane dentro nel deserto. 

D. Mal. Oh finalmente! Però bisogna dir meglio! 
quando operò la moltiplicazione... 

Mas. La moltiplicazione è la divisione... 

D. Mal. Non la divisione... 

Bus. Per mangiaj qui gross j'avaran ben divis. 

D. Mal. Ch'el disa minga di asnàd, La molti- 
plicazione dei pani e dei pesci nel deserto. 

"Ora veniamo alla grammatica italiana. 

Fus. Se crede, Don Malachia, potrebbe far sen- 
tire il componimento che ho dato jeri per 
dovere, 

D. Mal. Benissimo, Ognuno dunque legga il com- 
ponimento che devono presentare oggi come 
loro còmpito. 

Tutti (cavando il foglio). 

Bus. Adess ghe vorarà on para d'or. 

D. Mal. Caro lu, bisogna avè pazienza (gli sco- 
lari leggono tutti insieme) No, no, no... 

Dir. Uno per volta. 

Bus. La tòr de Babilonia. 

D. Mal. (uuardando l'elenco) 'T'apa. 

Tapa (si alza col foglio e legge) « Tema: De- 
« scrivere un temporale e lo squallore dei 
«campi dopo il suddetto. — Adagio adagio 
«le nuvole si erano riunite e il cielo aveva 
« il colore della carta sciuga. I pollastri, i 
< cani, i gatti si nascondevano, perchè avevano 
< paura. La gente in strada slongavano il 
« passo per non prendere la sluscia che stava 
« poco a venir giù... 

Bus. E minga mal. 
Tapa « Dopo pochi minuti, pataslonf! un gran 

« colpo in aria, che era la saetta che era 
« schioppata, e giù acqua e acqua a rebelotto 
«che Dio la mandava. Tuoni, lusnata, pioggia, 
«vento, e tutto faceva spaventare il cuore, 
<« Ma quello che fece venire dippiù il magone, 
«è quello di vedere i campi colle verdure 
« nascenti, quel bel riso, quei bei verzi, e 
« tutte quelle cose così buone che andarono 
«a farsi benedire. Finalmente comparve l’ar- 
« cobaleno e tutti i paesani allegri allora ven- 
« nero fuori a ringraziare la Provvidenza ». 

Bus. Sì, ma el ris e i verz hin andaa. 

D. Mal. (prevenendo l’idea di Bussola) A rin- 
graziare, è vero, perchè ci poteva capitare un 
male maggiore e anche la morte, È vero? 

Tapa Sissignore. 

D. Mal, Non è molto connesso nella lingua, ma 
le idee non sono cattive. Sentiamo questo 
Massinelli. 

Mas. « Descrizione di una festa di campagna con 
€ illuminazione, musica ed allegria.... » 

Dir, Vera, signor maestro, i componimenti mi 
pare che li dovesser sapere a memoria. 

Fus, Sì, signor Direttore, l’ho dato da studiare, 
Massinelli lasciate il vostro tema e recitatelo 
a memoria. 

Mas. (fuori) « Dovfinque io guardo io giro vedo 
«il sorriso sul capo di tutti. Il paese tutto 


‘ATTO UNICO —* 23 
«illuminato colle sandaline, Tutti i paesani 
« vestiti dalla festa colla banda che fa così 
« bel sentire... retes’ciumm, retes’ciumm! Ecco 
«là un bel gruppo di gente fermati alla ca- 
« retta a prendere i dolci e la marenata, Ogni 
«tanto si sente a gridare: — Evviva! — e 
«la banda che fa venir la volontà di ballare, 
« retes'ciumm, retes'eiumm! Il chiaro che mette 
« allegria e si sente in cuore la gioja. Oh che 
« bella festa, oh che bella festa!» 

D. Mal. È molto sconnesso il vostro racconto e 
manca di.... tutto se vogliamo, Quanti anni 


avete? 

Mas. Quindici e mezzo. 

Bus. A ora di sessant’ann l’impararà quajcossa. 

Fus. Si distingue molto nel disegno e nella geo- 
grafia, nel resto è proprio insufficiente. 

D. Mal. Vediamo qualche esperimento. 

Fus. Quanti triangoli vi sono? 

Mas. Tre triangoli. — Triangolo equilatero, 
triangolo isoscele e triangolo scaleno, — Trian- 
golo equilatero è quello che ha tutti i lati 
uguali e tutti angoli uguali. — Triangolo iso- 
scele è quello che ha due angoli uguali ed uno 
disuguale. — Triangolo scàleno nanca uno egua- 
le, tutt different. 

D. Mal. Se vogliamo, l’idea è originale. 

Fus. Peluchi, sortite. Se crede dare un tema 

per un dialogo da fare a soggetto.... lio in- 
trodotto questa cosa per abituarli a conver- 
sare e parlare correntemente. 

D. Mat. Benissimo, dunque sentiamo: per esem- 
pio, due giovinetti, Pierino e Giannetto, che 
si incontrano dopo le vacanze e raccontano 
come si sono divertiti coi loro genitori. Voi 
Massinelli e voi Pelucchi sortite. 

Pel. Come stai, Pierino? 

Mas. Bene e tu, Giannetto? 

Pel. Ti è piaciuto a stare in campagna? 

Mas. Sì, sì, oh altro! 

Pel, Io mi divertivo a cogliere i fiori e tu? 

Mas, Io no, 

Pel. Non andavi a spasso? 

Mas, Io non so, 

Pel. Come, non lo sai.... allora, hai sempre 
dormito? 

Mas. Ah! a rivederci. 

D. Mal. Non c'è male, ma lascia molto a de- 
siderare, 

Fus* Ora sortite e fate sentire la lezione tredi- 
cesima del canto sillabato e il coro guerriero 
dedicato ai vostri signori superiori. E voi 
bidello, andate a prendere i fucili. 

Bus. L'è l’unica volta che me auguri de diventà 
sord (cantano). 

LEZIONE DI MUSICA. 
Solfeggio, 


— Do mi sol — sol fa sol sol la si do — 
do mi sol — si la sol fa mi fa sol — mi la do 
— mi la do — mi la do — mi la do — sol, 
sol sol sol sol sol sol — sol sol fa sol fa sol 
fa, sol sol mi sol mi sol mi, re mi fa sol la si 
do sol mi fa sol — si la sol — si la sol — sol 
sol fa sol fa sol fa — sol sol mi sol mi soì mi, 
re mi fa sol la si do sol mi do, sol sol si si do, 
do re mi fa mi fa la, sol sol sol sol sol sol sol 
sol, do re mi fa mi fa la sol sol sol sol sol sol 
sol sol sol — do sol do sol mi do, re sol si, 
do sol do — do sol do sol mi do, la sol sol la 
si do, mi la do sol — mi la do sol — do. 


D. Mal. Non c'è male. 

Bus. Robba de ciappà vun per batt l’alter. 

D. Mal, Oh adesso si potrà passare alle altre 
classi. 

Bus. Sì, sì, per caritaa! 

D. Mal, Dunque, ragazzi, ricordatevi che bisogna 
studiare perchè siamo un pochino incietro e 
pregate Iddio che vi apra un po’ l’intelletto, 

Bus. E ch'el vi tiri in paradiso pussee impressa 
che si può, 

Tutti Evviva! 

Bus. Evviva? A dagh dell’ asen vòsen evviva! 
(bidello distribuisce i fucili). 

Fus. Attenti al coro guerriero. 

Bus. Sentimm anca quest, inscì almen acqui- 
staremm vint ann de indulgenza. Andemm, 
mettetevi su due righe, contate per due! 


CORO FINALE. 


Mas. Guerregiam, guerregiam 
A la guerra partiam 
E poi ritorniam — Andiamo 
Sì, andiam 
Coro On doi — on doi — on doi 
On doi — on doi — on doi 
Mas. Sì, guerregiam 
Sì, guerregiam 
Coro Rataplam — rataplam 
Rataplam — rataplam 
Mas. Sì, guerregiam 
Sì, guerregiam 


ATTO UNICO 
Coro Rataplam — rataplam 

Rataplam — rataplam 

On doi — on doi — on doi 

On doi — on doi — on doi 

Finalment dopo trii ann 

Vèmm innanz, passemm la class 

Alter che, dimm coo de sass 

Sèmm talent, sèmm no salam 
Da bravi guerrier 
Vittoria portiam. 

Rataplam, ecc, ecc. 


FINE. 

PERSONAGGI 


Girolom Massinelli. 

Catterina, sua moglie. 

Gustin Massinelli, loro nipote. 
La Contessa Rosa. 

Lauretta 
Teresina 
Luis, promesso sposo di Lauretta. 


sue figlie. 


Ghita, cameriera di casa Massinelli. 


El sur Dottor. 
El sur Giovann. 
Annetta. 

Un servo. 
Invitati. 


ATTO PRIMO 


In casa Massinelli. 


SCENA PRIMA. 
Girolom e Caîterina. 


Cat. (sta abbigliandosi per viaggio) Quel che 
poss ditt l'è che te see on gran secca perdee. 
Quand l'è che te la finiree de toeum el fiaa? 

Gir. Ma sì, g'hoo minga reson? Te voeu forsi 
negà che jer sira non avj faa alter che par- 
lass adasi, a fa di ciciorit? Son minga orb vè 
S'hin accort tucc. 

Cat. Che ciciorit, che minga ciciorit. Se parlava 
della sura Carolina e naturalment se podeva 
minga sbragià. 

Gir. Già... già la sura Carolina.... La g'ha i 
spall gross la sura Carolina. 

32 MASSINELLI IN VACANZA ATTO PRIMO 33 
Cat. Insomma, in poch paroli, sechem pu, che Cat. Ma sentii adess ch’el fa el sentimental? 


son stufa. Emm de veden anmò adess? L'è lì 
vece de mazzà, el se me mett a fa el gelos! 
el gelos de cosa poeu? Pazienza vegh di mo- 
tiv. Te ghe minga vergogna? Tel li el pivelin, 
pover vegioeu, pover bagain, ghe daremm el 
bombon per fall sta savi? Ah, ah, ah! 

Gir. Te vedet come te fee? Almen droeuva minga 
l'iconia. Te se che l'ironia la me ucid. Se te 
foo di osservazion l'è perchè me premm el me 
onor, el tò, quel di me tòsann. L'è perchè vuj 
minga che nassa di scandol, e che se disa che 
mia miee dopo vint ann de matrimoni la fa 
di robb che va minga ben. Ecco perchè parli. 

Cat. Ah sì? ben digh così a quij che me parla 
adree a mi de guardass a lor. Digh che sta- 

Ù ghen su alegher tuce e ti anca ti insemma. 
Impara puttost a fa el mari come se dev e 
fenissela de di su di asnad se te voeu minga 
che te faga imparà a trattà come se dev ona 
donna come mi, brutt bestion d’on zucon. 

Gir. (calmandosi quasi per paura) Scusa Cat- 
terina, se mi te disi quest l'è perchè... 

Cat. Perchè te seè on asen, l'è on pezz ch’el 800. 

Gir. Te vedet come te fee? Te inveisset adrit- 
tura; dimm minga di paroll che mortifica. Se 
son gelos, se te vuj ben ghe n'impodi mi? 
Se po comandagh forsi a stoo benedetto coeur? 


; 





Gir. Cià, famm on basin e femm pas. 

Cat. Cara el mè puvionin. 

Gir. Fam stoo basin. Poss minga stà in collera. 

Cat. Pover fiolin, guarda, guarda, come l’è savi. 

Gir. No, scherza minga. To vedet no che soffri. 
Femm sta pàs, Cià sto basin, brutta stria. 

Cat. Col patto de toeum pu el fiaa (fa il da cio). 

Gir. (appena ricevuto il bacio) A pensala che 
daria l’anima per ti! 


SCENA II. 


Ghita entrando mentre Girolom sta ancora ab- 
bracciando Catterina. 


Ghi. Che scusen, che faghen pur. 

Cat. On’ altra volta se ciama compermess. 

Ghi. La g'ha reson, che scusen. l 

Cat. Instess alla mattina quand se porta el caffè 
se domanda compermess. 

Ghi. Ma quell le sta el sur padron.. 

Gir. Cos'è cos'è el sur padron? 

Ghi. Ma sì, el m'ha minga ditt lu... Ti ven pur 
denter, mett giò el caffè sul cifon, anzi el m'ha 
fina ditt de quatall quand l’è desquataa. 

34 MASSINELLI IN VACANZA 

Gir. Cioè ho ditt.... 

Cat. Basta... (adagio a Girolom) Brutt animal. 
Minga tanti paroll.... Cose gh'è? Cose te voeu? 
Cose te see vegnuda chi a fa? 

Ghi. Voreva digh de fa piàsè a pregà el so ne- 
vod de ciapass minga tanta libertaa de fam 
di scherz perchè a di' la veritaa.... un poo e 
du va ben, ma... 

Cat. Che scherz? 

Ghi Ma sì, anca sta mattina el ven in cusina a 
mett i man adoss, a di' su di robb che stà 
minga ben, fam di carezz, ma pazienza i ca- 
rezz. Te chi che boja d'on gibol ch'’el m'ha 
fa su sul brase, che guarden. 

Gir. Po vedè.... Sigura guarda (intanto gli tasta 
il braccio). 

Ghi. Aja, ch’el strengia no | 

Cat. Fa minga l’imbecille (a Girolom). Basta, 
basta, nun emm minga bisogn de savè tanti 
stori; me par però impossibil che noster nevod 
l'abbia de fa certi robb. 

Ghi. Ma la me capiss, neh.... adess l'è el mo- 
ment ch’el deventa grand, l'è el moment del 
svilupp.... fra de lor imparen i malizi.... © 
poeu.... 

Cat. Ben ben, quisti hin tutt ciacer inutil.... Vo- 
raria poeu minga alla lunga che te siet ti che 
ghe je fa imparà. 

Ghi. Mi? Oh! sura padrona, cosa ghe ven in 
ment? 

Cat. Ma di volt, adess disi.., Ciamel on poo chi 
el Gustin! 

Ghi, Per sta volta che la ghe perdonna, 

Cat. Ho ditt de ciamall (Ghita va dalla porta 
a sinistra laterale). Te capisset che bel mobil 
che lè el to nevodin? E ti asen a ciapall chi in 
campagna, Semm chi strengiu su che quasi ghe 
stemm minga nun e lu tira chi anca di alter 
eruzi. 

Ghi. Me par de avetel ditt prima, 

Cat. Sì, ma guarda che te avverti, la prima 
ch’el me fa, aria ai monti, el va a Milan 
drizz com’on fus, che mi vuj minga de scan- 
dol in casa, de vegh di fastidi, 


SCENA III 


Gustin e detti. 


Gus. La m'ha domandaa ? 

Cat. Sì... l'ho domandaa, ch’el vegna on poo chì... 
Ch'el disa on poo.... Chi l'è che g'ha insegnaa 
a prendes di licenz, e mettegh i man adoss 
ai donn de servizi?... Èh? el rispond, o no? 

36 MASSINELLI IN VACANZA 
toech d’on matrigian pien de malizia con l'a- 
nima negra pussee del tabàr del diavol. 

Gus. Oeuh! cos’'hoo faa? 

Cat. Ah, cos'hoo faa? el dis? Ah! el g'ha coeur 
anca de ciamà cosa l’ha faa? Chi l'è che an- 
daa in cusina sta mattina a fa i scherz alla 
Ghita e fagh su i giboi sul brasc? 

Gus. Cos'è el, gibol... Oh madocina, hoo faa così 
sul brase, perchè la g'aveva el brasc biott e 
mi g'hoo faa così. 

Cat. Ah, così? Ah, g'hoo faa così... Chi bisogna- 
ria scrivegh a so papà, e digh de vegni a vedè 
i bej robb chel fa.... Porco d’on ross de mal 
pel, pien de malizia e nient d’alter. 

Gus. Allora bisognaria... Oh Signor, l'è mej tasè. 

Cat. No, no, ch’el faga minga el nostran per no 
pagà dazi. 

Gus. Ma sì, porco scìiampin... El Luisin, allora, 
ch’el fa semper i scherz? 

Cat. Lu l’ha minga de guardà i alter, lu ch’el 
tenda per l’anima soa, o zucon d’on zucon. 
Gus. L’alter dì allora el Luisoeu el g'ha faa el 
basin sul copin va ben, e mi son lì così, per- 
chè voreva faghel ancamì, pach la basletta in 

faccia... 

Cat. L'ha faa benissim.... Cos'el va lu a vorrè 
fagh i basitt ai tosann. 

Gus. Mi l'è perchè me pias. 

Cat. Al sì? Ah perchè ghe pias?! Te capisset? 
(a Girotom) Oh! la vedarem.... Intanta per 
ona settimana invece de andà a spass el starà 
in casa a studià. Incoeu poeu ghe scrivarem 
a so pader.... avanti, ch’el ciapa i so liber e 
ch’el se metta al tavol. Che faroo passà mi 
i caprizzi, 

Gus. La ved come la fa? perchè la fa così? 

Cat. Ch'el sbrotta minga vedel.... allòn! ch’ el 
faga quel che ordini senza tanti ciacer (Gu- 
stin eseguisce il comando). 

Gus. (dopo essersi seduto per studiare) Porco 
sciampin! (urta il tavolo furiosamente). 

Cat. Vòj, vòj, el voeur forsi che leva su mi? 

Gus. Perchè me tocca semper de andà de mezz 
mi per i alter. 

Gir. Andem donca che l’ubedissa la zia e ch’el 
tasa. Tocco de galeotto. 

Gus. Ei..., el galeott.... Mi, che senten, che me 
lassen anda a fraa e bella e fenida. 

Cat. Guarda che se te vee inanz on poo ancamò 
vegni mi a datt el fraa sui spall.... Porco d’on 
scimbiott. 

Gus. Se sont el scimbiott che la me faga andà 
dent in del giardin pubblich, 

Cat. Oh! insomma (alzandosi va verso Gustin). 
L'è bon de fenila de rìspond sì o no! (dando 
un ceffone). 

Gus. Aja, aja... Sacrabloeu.... Sacranon.... 

Gir. Gustin fenissela... guarda che se levi su 
mi, levi minga su per nient. 

Gus. Ma sì, fa bisogn de picà via? 

Cat. Basta così, l'ha capii 0 no? (pausa). 

Gus. (fischiando finge di studiare). 

Cat.Ma chi l'è che zifola (guardandosi d’attorno). 
Ma te sentet.... el voeur che vegna mi a fa- 
ghela fenì con quel zifol? Te capisset che bella 
educazion che l'ha imparaa. Villanzon senza 
creanza. 

Gus. Coss'è? Che guarden che on quai dì saron 
bon anca de ciapà la legora cont el car (via). 

Gir. (risoluto) El ciaparà di bon scufiott, minga 
la legora. 

Cat. Te capisset che sort d'on sfaciaa ch’el di- 
venta? 

Gir. Se hin quij i bei robb che l’impara a scoeula. 

Cat. Già talis zios, talis nipotes. Anca ti già te 
see semper sta on zucon prepotent, che ghe 
nè minga d’alter. 

Gir. Oheu dess, perchè te diset così? 

Cat. Ch'el metta giò el zucot e ch'el studia, se- 
denò ghe la do mi la legora col car (Gusti 
si mette a studiare, pausa). 

SCENA IV. 


Ghita e detti. 


Ghi. La sura contessa l’ha mandaa a di’ che i 
spetten. 

Cat. Sigura.... Quant'hin i 6r? 

Gir. Hin sett dr. 

Cat. Figuremes.... Te vedet in causa de tutt i 
to asnad, te me fee mancà d'’educazion... (a 
Ghita) Cià, damm la mantiglia. Ti vuj (@ Gu- 
stin) vestisset che te see lì che te paret on 
pilat. Andà in casa della gent consciaà in 
quella guisa lì che te paret fioeu de nissun. 

Gus. Me tocca de mett su el sortoron longh? 

Cat. Quel che te ghee. 

Gus. Ah, madona.... Mi che la senta.... mi g'hoo 
vergogna. Pari on’ oca... 

Cat. Ho ditt de fa impressa, e ti, anca ti, vestis- 
set (intanto Ghita ajuta Catterina a vestirsi). 

Gir. Mi quant hoo miss su el capell hoo fenii. 

Gus. G'hoo anca i scarp rott... 

Cat. Che ne metta on para di mè, va toeuj, 
daghi (Ghita va e ritorna colle scarpe di Cat- 
terina che dà a Massinelli). 

Gus. Ah, madona..... Porco sciampin.... G' lioo 
minga nanca el capell... 

Gir. Oh, signor, quanti seus... G'hoo minga ona 
roba, g'hoo minga l'altra, g'hoo minga l’alter. 
Ghè lì tant capej che fa paura... Tireghen 
foeura vun, e bella e fenida (Ghita va e ri- 
torna con cappello). 

Cat. El se daria forsi d'intend de fa el scich, con 
quel facin de pipa lì? 

Ghi. Ecco quest chi l’è propi adattaa. 

Gus. Oh signor, l'è largh, el va giò sul nas. 

Gir. Andemm, svelto, ch’el faga quel che disem 
senza tanti ciacer (questa scena va fatta men- 
tre si vestono). 

Gus. Ben, ben; va ben (nella. sua camera). 

Cat. Nun podem andà inanz, Figuremmes. S'erem 
invidaa peri 6 òr, e ti, o cruzi d’on eruzi, te 
see minga bon de guarda l’orolog? Mett su 
polit quel capell, così, minga come i picch. 
Guarda lì el bottonin deslassaa.... Cià.».. li.» 
Cossa ghe? 

Gir. Te tiret, s'è rott i senturitt.., Aja, no... Fa 
no così? 

Cat. Signor.... Te see intrigaa come on salamm .. 
lassa i calzon.... Andem inanz (dandogli una 
spinta). 

Gir. Signor, che manera. 

Cat. Quell'alter cruzi digh de vegnì là subet (via). 

Ghi, Sissignora. 

SCENA V. 


Ghita sola. 


Pover omm, le fà balà come on magatell. Cose 
pagaria mi a vess là in d'on canton a vedej. 
Quel bel tanghen lì poeu in mezz a tuce l'ha 
de fa ona bella figura. Ei lu ch'el faga im- 
pressa! 


SCENA VI. 


Gustin abbigliato e detta. 


Ghi. L'è content è? balossett ch'el.va là a lu- 
strass la vista colla sura Lauretta? 

Gus. In giamò andaa ? 

Ghi. Sì, l’ha ditt de andà suhet subet. Ei, ch'el 
guarda de no innamorass tropp. 

Gus. Mi sta sira, intanta che sont là, ghe doo 
el tir. 

Ghi. Quel l'è de fà. El sa cos'el dovaria.fà? pre- 
parà on bel bigliettin e quand l'è el moment 
bon, tracheta refilaghel in di man. 

Gus. E dij che mi gh'el refili de bon? 

Ghi. La saria l’unica. 

Gus. No, no.... ecco... mi prima comenci a fà 
el tovajan, ghe disi quj robb li che te me ditt 
ti, va ben? 

Ghi. El se regorda polit? 

Gus. Porco.... Guarda, guarda, incoeu l'è pus- 
see bella del solit. Cose pagaria mi, ah Ma- 
dona, ah Madona. 

Ghi, No minga così.... Cose pagaria mi, e lì ch’el 
specia on poo e ch’el tira su el fiaa, così ah! 
Madona. 

Gus. Ah, Madona, che bel manin, porco sciampin. 

Ghi. No, minga porco sciampin... Che bell ma- 
nin.... Che car sciampin. 

Gus. Che car sciampin.... Tracheta la lettera... 
e dopo... 

Ghi. E dopo lu l'è al post. 

Gus. E la lettera? 

Ghi. Che le faga giò, in d’on moment el fà. 

Gus. Dàj.... Cià... Mi ghe serivi... 

Ghi. Cose l’ha de scrivegh?... Che l'è inamoraa, 
e che se la voeur lu le sposa e.... che... 

Gus. Tàs, tàs (scrive la lettera). 

Ghi. Cià, che ghe mettaroo dent on poo de carta 
per fà che nol ghe horla giò sui spall. 

Gus. Tàs. 

Ghi, Cribi, ghe voraria quaicoss (dopo aver messo 

la carta) la stà minga denter.... Specia mi (va 
a prendere il vaso della colla). Così (dopo aver 
data la colla sotto al cappello). 

Gus. Ecco sent: « Cara Lauretta. Io già è un 
« pezzo che mi piace. È vero che sono piccolo 
« ancora, ma però allora ci sono anche di altri, 
« dunque cosa c'è. Se lei ci piacio io, ditelo pure 
« cheio già mel’immagino. A pensare che siamo 
« qui in vacanza e che se vien su un tempo- 
« rale e la saetta che se viene adosso a lei 
« vi fa male, allora solamente a pensare di- 
« vento freddo, e mi dico suo 

« Affezionato. » 

Ghi. Va benone, che le piega su.... Ch'el còra, e 
ch’el guarda de no ciapà su di bott. 

Gus. Perchè, perchè?... 

Ghi. Ma di volt, che ghe fuss quaichedun d’alter 
che ghe fa l’asen. 

Gus. Sont ben bon de rangiagh i staff. 

Ghi. Quel l'è de fa! Giò bott! 

Gus. El bronchi per el stomegh, pach, pach (si 
mette il cappello). 

Ghi. Ch'el còra.... Ch’el piega su pulit la lettera 
e che le sconda. 

Gus. Ecco, così. 

Ghi. Però ej ch’el senta... La tòsa della Con- 
tessa la g'ha minga sto bel busin chi in del 
barboss che ghe piàs tant a lu. 

Gus. Sì, me piàs, ma te me lusset nanca tocà, 
donca.... Perchè te ghe ti el busin lì così? 
Ghi. Mi soo no, l’è el Signor che mè l’ha faa. 
Gus. Coss'è el Signor? el Signor el fa minga i 

busitt in di barboss vè.... Lassa tocà on poo? 
Ghi. Sì, ma adasi. 
Gus. (vorrebbe far un bacio). 
Ghi. Ej, ej, ej, savi. 
Gus. Ah Madona.... Te vedet come te fee? 
Ghi. Così, basta ch’el vaga. 
Gus. (dando in un sospiro) Porco sciampin. Ciao, 
bel funsgiott (via). 


FINE DELL'ATTO PRIMO. 


ATTO SECONDO 


Sala riccamente ammobigliata in casa della contessa Rosa. 


SCENA PRIMA. 


Giovann, Girolom, Luis e detti. 


Gio. (che sta giuocando con Girolom) Guarda 
che deslippa. Ma el sa che l’é pur anca for- 
tunaa? 

Gir. Cos’el voeur fagh, sont desfortunaa in tutt 
coss; almen a briscola l’è de giusta che vengia. 

Luis (che sta bisticciando con Lauretta) Sì, ma 
cara lee fa minga bisogn de fa el mull a quella 
manéra chi. 

Lau. L'è minga pu el mazzett de fior, l’è per- 
chè l'aveva pregaa de balà minga insemma e 
lu invece per famm dispett..., Oh! ma se sta 
sera la ven'‘chi.... 

Luis Ma che la scusa, la voreva che avess de 
comett ona villanada? 

Lau. Che villanada, che villanada. Mi ghe disi 
doma che se l’ha giuraa de famm deventà 
matta el se sbaglia. Imbecille, d’ona stupida, 
antipatica, bona domà de posà e nient d’alter, 
e el bel l'è che la me guardava in faccia come 
dass d’intend de famm rabbia. 

Luis Tutt robb che la se mett in ment lee. An- 
demm, la ven debass in giardin? 

Lau. Nanca s'el me dà on milion (continua). 

Gir. (che avrà sempre osservata la moglie) El 
par ch’el g'abbia nissun d'alter che mia miee 
de stagh in di cost. 

Con. Oh! sì, oh el neghi minga.... in temp de 
mia gioventù me sont divertida molto, ma 
dopo maridada hoo cambiaa propi totalment 
d’abitudin. Ho semper preferì a sta in cam- 
pagna sola soletta, foeura de tutt i maldicenz 
e tutt i secatùr. 

Cat, La g'ha reson, pagaria quaicoss ancamì a 
podè fa altrettant. Se g'avess minga quel po- 
ver. cruzi lì. 

Dot. El sent, sur Girolom, la soa miee, la voeur 

stabiliss in campagna, perchè a Milan la dis 
che ghe tropp galavroni. 

Gir. Oh, in quanto a quell, ghe n’è anca chi de 
galavroni. Vòj, Catterina, te voeu vegnì debass 
a ciapà on poo d’aria? 

Cat. Grazie, no, la me fa mal l’aria. Te dova- 
riet puttost ti, andà incontra a Gustin l'è tant 
on terramot di volt ch'el se sia perduu.... 

Gir. No, grazie. Me fa mal andà incontra al 
Gustin. (La cerca de desfesciamm, ma la se 
sbaglia). 

Dot. Se la voeur che vaga mi. 

Cat. Oh? grazie. 

Con. Pover Gustinella, ghe vuj tanto ben mi a 
quel pover fiorase lì. L'è on poo durett, come 
se dis, ma l'è tanto bon. 


SCENA Il. 


Gustin e detti. 


Gus, Reverisco, come stan, stan ben? (saluti ana- 
loghi). 

Cat. Come l’è stada a incantass così tant? Per- 
bacco, te de mettegh così tanto temp? 


sti 

Gus. Brava, perchè debass gh’era lì el Floch che. 
bajava el casciava foeura el muson del restell, 
el pariva rabiaa, perchè el me cognosseva pu. 
S'el me mord, dopo chi ghe n'ha avuu ghe n’ha 
AVUI.,.» 

Con. Quel brutt succon d’on Peder.... Gh'el disi 
semper de tegnill ligaa colla cadena. L'è on 
demoni d’on can che se scherza minga. 

Cat. L'è bon de guardia. 

Con. Sì, ma po succed anca ona disgrazia. ‘Te se 
stremì? 

Gus, No, no; ma sont andaa lì così. VÒj, boja 
d’on Floch, te me cognosset pu? e lu el segui- 
tava col muson sotta, buff, buff, mi sont andaa 
lì adasi adasi, hoo comenciaa a fagh i carezz, 
l'ha capii che s'era mi. x 

Dot. E cose l’ha ditt? 

Gus, Comè, cose l’ha ditt, i can parlen no, vedell 

Dot. (fiutando) Mi capissi. no... Che odor che 
se sent, com'è de.... de colla... Ghe par minga 
a lor?. 

Con. Diffatti, on ‘odor cattiv. 

Cat. Ancamì, diffatti. 

Gus. Le stada la Ghita che l’ha m'ha incolaa 

la carta chi così in del cappell. Te chi (mo- 
stra). 

Cat. Bella porcheria, animo, animo, aria ai monti, 
gira. Va ciapa dell’aria. Figuremes, perchè el 
g'ha el cappell on poo largh el ghe mett la 
la cola. Va, va, te capii? 

Con. No, pover vece! 


SCENA III. 


Due Servi con gabarè, uno con paste, l’altro con 
rinfreschi, fanno il giro offrendo agli invitati. 
Gustin si allontana. 


Luis La voeur forse che toeuja su e che vaga 
e che me lassa vedè pu? 

Lau. Ch'el faga quel ch’el voeur.... quand s'è 
senza puntilli se po fa quest e alter. 

Luis Ma cara lee, la sa no che nanca a vegh la 
pazienza de Giobbe l’è minga assee, on poo e 
du va ben, ma per Bacco poeu.... (continua il 
dialogo, tutti si sono serviti di rinfreschi e 
vino). 

Ter. (che sta giocando agli scacchi con Annetta) 
Massinelli in vacanza. 4 

La mia sorella la se diverta domà a tacà lit 
col so Luis, 

Ann. L'è tutta sira che hin sotta. 

Ter, Tutt foeugh de paja, tachen lit dés volt al 
dì, e poeu se voeuren pussee ben de prima. 
Gio. Che disen quel che voeuren, ma on bon bi- 
cier de Marsala el var pussee che ona stan- 
gada (ridono i vicini). No, no, vòj parlemm 
sul seri, l'è on gran Marsala... Quasi quasi 
faria on patt colla sura Contessa. Mi ghe cedi 
la mia miee e lee la me ced la soa cantina 

(risa). 

Con. El ghe giontaria lu, perchè ona brava don- 
nin come la Giuditta l’è trovaria pu. 

Gio. Eppur cose la voeur, l’hoo perduda tanti 
volt e l’hoo semper trovada. L'è el portamo- 
net che quand el se perd el se troeuva pu, 
ah, ah, ah! 

Dot. L'è on gran demoni quel sur Giovann. 

Con. L'è on matton. Bisogna nominall capo della 
compagnia di mattoni. 

Gio, El capp di mattoni? Com'è? son minga on 
capp master, vedela, de vess capp di mattoni 
(ridono). 


ATTO ‘SECONDO 5I 

Dot. Oh signor, come le ten longa. 

Gio. Ecco (prende il bicchiere). Bevi alla salut 
della sura Contessa che l'è el so dì. S. Rosa 
donca. Evviva S. Rosa. Evviva el sur Luis, 
che sposand on così bel bocon el po tirà su i 
barbis. 

Luis Grazie. 

Gio. E bevi stoo vin alla salut di spòs. Tant 
per fagh vedè che son minga invidios. 

Con. Diavol d’on sur Giovann, l'è semper pien 
de vita e d’allegria ch’el par on giovinott. 
Gio. Come, cose la cred che sia vece forsi? Femm 
scommessa che mi son minor de lor? Quanti 

ann la g'ha lee? 

Con. Quarant'un. 

Gio. E lee, se però l'è lecit? 

Cat. Trentaduu. 

Gio. Donca quarantun e trentaduu fan 73. E mi 
invece ho mo de tocà i 60, donca veden che 
son pussee giovin de lor (risa). 

Dot. Che balossett, com’el ghe riva. 

Con. Andemm, Gustin, l’alter dì te me promess 
che te me favet sentì quaicossa. 

Cat. Oh, signor, l'è bon de nient.. 

Con. No, no, el m'ha promiss, vera Gustin? An- 
demm, così dopo vemm tutti in giardin a ciapà 
on poo d’aria. 

Gus. (che sarà riescito a sedersi vicino a Lau- 
retta) Mi se voeuren sonaroo magara Di quella 
pira. 

Gio. Ma sì, ch'el sona di quella pira... Minga 
per alter, ma per passà la sira. 

Dot. Dio, com’el ruga (Gustin va al piano). 

Con. Silenzio, signori (Girolom avrà in questo 
momento domandata Catterina, lamentandosi 
del suo contegno col Dottore): 

Gir. Me par ch’el sia vora de finilla. 

Cat. Imbecille. 

Con. Cos'el g'ha?” 

Cat. Ma nient, l'è matt com'è on cavall. 

Gus. (suona — dopo tutti lo applaudono — Gu- 
stin fa una riverenza). 

Luis Auff! L'è mej che vaga a ciapà dell’aria 
(accende uno sigaretto e si avvia verso il giar- 
dino). 

Gus. Adess che faghen silenzi che canti la ro- 
manza. Ah, su quel sasso... 

Tutti Benissim. 

Gus, Col patt de tasè se de no pienti lì. 

Gio. (a Girolom che beve) Ma el sa che sta sira 
n'ha bevuu di gran bicer? 

Gir. S'el provass lu a vegh sul stomegh la rab- 
bia che g'hoo mi. 

Gio, Perchè cose gh'è success? 

Gir. Gh'è che... (dando un’ occhiata al Dottore) 
Cos'el disaria lu se soa miee,... (continua il 
discorso con Giovann). 

Gus. (in questo momento avrà domandato Te- 
resina per accompagnare. — Canta la ro- 
manza). Silenzio. 

Mi ricordo quei bei tempi 
Quando un giorno, ahi me lasso, 
Io gemeva su quel sasso 


Al, su quel sasso... Ah, su quel sasso, 
Si gemeva nel dolor. 


Hin bon de dagh on taj? 


Era amore che crudele 

Mi crucciava dentro il core 
E infelice, ahi me lasso, 

Io gemeva su quel sasso 
Ah! su quel sasso 

Io gemeva di dolor. 


Tutti Bravo, bene, 

SCENA IV. 


Servo e detti. 


Ser. Signora Contessa, in giardino è tutto pronto. 

Con. Bravi fioeu. Signori, chi ci ama ci segua. 
El Luis dove l'è? (a Lauretta). 

Lau. Soo no mi. Me par ch’el sia debass, 

Dot. (da il braccio a Catterina) La permett? (si 
avviano). 

Gir. (a Giovann) Ecco, el ved? El par minga 
ch'el faga apposta? El g’ha propi domà la mia 
miee? 

Gio. E lu ch’el ghe staga adree. 

Gir, Oh! quel l'è poch, ma sicur (li segue). 

Gio. Eccomi, signora Contessa (dà il braccio). 
Signori, sono attesi dans Ze jardin (via con la 
Contessa). 

Con. Laura, andemm. 

Lau. Oh Dio.,.. Se gavaroo voeuja vegnaroo (via 
tutti meno Lauretta e Gustin). 

SCENA V. 


Gustin e Lauretta. 


Gus. (dopo pausa — scena) Guarda guarda in- 
coeu, l'è pussee bella del solit. Cose pagaria 
mi. Ah, Madona! Ah, Madona! 

Lau Cose ghe ven in ment? el deventa matt? 

Gus. Che la tasa.... Cose pagaria mi.... Ah Ma- 
dona! Vòj! ma che bel sciampin.... Che bel 
manin... Tracheta, bella e refilada. 

Lau. Cose demoni l’è sta roba, chi? (dopo rice- 
vuta la lettera). 

Gus. Che la legia.... Lee che la legia e poeu me 
le savarà di’... Lee la g'ha no el busin in del 
barboss? Madona! Se la g’avess el busin in 
del barboss.... Che la legia.... (si porta sulla 
porta comune). 

Lau. (legge e ride). Che imbecille? Dopo tutt 
s'el fuss on bel giovinott el saria propi el caso 
de approffittà, demà per fagh rabbia a quel- 
l’impostor d’on Luis. Oh! ma fa nient, quaj- 

coss el po servì anca quest chi (/o domanda). 
Èi lu!!... Ch'el vegna chì... Ch'el senta. Lu già 
l'è on gran bel facin simpatich e l’è on pezz 
ancamì ch’el me piàs. i 

Gus. Me s'era ben imaginaa. 

Lau. Donca l'è inutil fa misteri? 

Gus. Perchè emm de fa misteri? 

Lau. Cià (risoluta). Ch'el me daga la soa man. 
El me giura de fa quel che ghe disi mi? 

Gus. Mi... ma... 

Lau. Sì, o no? 

Gus. Sì, ma minga fa i robb de malizia. 

Lau. Cose ghe entra la malizia... Lu, va ben, 
el dis de voremm ben a mi? 

Gus. Porco, se ghe vuj ben. 

Lau. Ben, ch’el senta (dando Za mano). Lu l'ha 
de vendicamm. Ma cos'el g'ha che ghe taca 
tutt i man. 

Gus. L'è la colla della Ghita. 


SCENA VI. 
Teresina, Annetta e detti. 


Ter. Insomma, cara ti ven debass, La mamma 
l'è foeura de lee, te fee ona figura minga bella. 

Ann. Sia bona, Lauretta. Hin tutt cialad de rid. 

Ter. Vegni no, e no, e no!! lassem sta, 

Gus. Che sechen no, Madona, quand s'è adree 
a parlà. 

Ann. Chi l'è che parla con lu? 

Ter. (accarezzando Lauretta) Sia bona! Te pre- 
ghi.... Almen per riguard ai alter e poeu anca 
per la mamma. L'è el so dì... Sia savia. 

Lau. Che savia, che savia. 

Gus, Quanti stori. 

Ter. Te preghi, sia bona, ven debass. 


SCENA VII. 


Luis si avanza, e detti. 


Lau. Sentì, guardee che se me sechen ancamò 
toeuj su e voo in lett. 

Luis El saria quasi mej. 

Lau. Sia bona, sia bona. I alter hin bon con 
mi? Me fan di dispett e nient alter, donca 
mi ghi foo a lor. 

Gus. Porco, se l’è vera. 

Ter. Ch'el scusa, lu el ghe entra nient. 

Luis Va ben, ma per fa certi vendett, bisogna 


31 





58 MASSINELLI IN VACANZA 


procurass quajcoss de mej, minga certi modej 
de pipa. 

Lau. I modej de pipa certi volt g'hann pussee 
puntilli e pussee educazion e pussee coeur de 
certi giovinotti, 

Ter. Insomma, finilla, in nome di Dio. 

Lvis La parla forse con mi? 

Lau, E lu el parla con mi? 

Ter. Guardee che da on moment all’alter po ve- 
gnì quaichedun. 

Luis Se parli, l'è perchè g’hoo reson e perchè 
son stuff, e stuff, e stuff de vess trattaa in sta 
manera. Se lee l’ha g'ha di caprizzi per la 
testa l'è inutil che la se sfoga con mi. Parli, 
perchè credi ch’el sia vora de finilla. Parli, 
perchè capissi che l’è on peccaa a voregh ben 
a lee. Ecco perchè parli. 

Ter. Vosa no, per caritaa. 

Gus. Oh signor, quanti stori. 

Luis Ch’el se tira indree lu, ch’el scusa. 

Gus. Coss'è indree, coss’è indree? 

Luis Hoo ditt de tirass indree, l’ha mai impa- 
raa l’educazion, bestia d’on Rubastain de stra- 
pazz? 

Gus. (avventandosi, trattenuto dalle altre) Coss'è? 

Rustane de strapazz? Che mi el sbanbi (An- 
netta e Lauretta lo portano fuori). 


SCENA VIII. 
Lauretta e Luis, 


Luis Che la senta..., In nome di Dio! femmes 
minga rid adree. Manca on més a sposass © 
tutt i dì semm de capp. Hoo sbagliaa? Ghe 
domandi scusa, Hoo faa quaicoss senza savell 
che l’ha offesa? Me mettaroo in genoeuce, Dio 
mio! L'è d'on ostinazion esagerada. Che la 
scusa se gh’el disi, ma el mull del mè fattor 
l’è men ostinaa de lee. 

Lau, E lu ch’el spòsa el mull de so fattor. 

Luis Andemm, che la sia bona, L'è semper stada 
on angiol, e propi sta sera la voeur posà a 
fa la cattiva (Gustin si mostra spingendo). 
Che la pensa ch’el més che ven emm de vess 
marì e miee. 

Lau. El po ringrazià la mamma che inchoeu l'è 
el so dì, se de no... 

Luis Brava. Grazie, Ghe cercaria on basin per 

fa la pas propi polit, ma siccome soo che la 
voeur no, ecco (baciandola) gh'el foo a tra- 
diment. 

Lau. Sfaciaa. 

Gus. Adess hoo veduu. 

Lau. Voo a lavamm on poo la faccia per minga 
fa vedè che hoo piangiuu (via). 

Luis Brava. 

Gus. Porco se hoo veduu. Intanta indree la mia 
lettera (passeggia fischiando). 

Luis Vo) è rivaa el merlo. Ma sentì come l'è 
bravo, 

Gus. Ch'el guarda che mi son bon de ciapà la 
legora col car. 

Luis Per parte mia che le ciapa anca col tir a 
quatter che me n’importa propi poch. 


SCENA IX. 


Luis, Lauretta e tutti gli altri che ritornano dal 
giardino. 


Con. Insomma, come l’è sta storia? Spettee propi 
sta sera a fa di cialad? Me par che almen per 
educazion,.., 





ATTO SECONDO 6l 

Gio. Tutti cercano gli sposi. E loro invece stanno 
ascosi. Come l’è sta facenda? 

Luis La Lauretta la se sentiva minga tant ben, 
ma adess gh’'è passaa. 

Cat. (a Girolom) Ma te see che te me tolt pu- 
ranca el fiaa? Andemm a casa, in nome di Dio, 
puttost che famm andà in tant tossech quel 
poch divertiment. 

Gir. L'è per el mè onor! 

Cat. Ei, l'onor che l'è lì ciocch che l'ha bevuu 


on cinquanta bicier de vin! 


SCENA ULTIMA. 
Lauretta e detti. 


Lau. Ghe domandi tanti scus a tutti de ave) fa 
spettà e tanto pu alla mia mamma (abbrac- 
ciandola). 

Gio. L'è roba de mangialla se la fuss ona per- 


nis, ah! ah! 
Con. Cialina, d'ona cialina (tutti circondano Lau- 


retta). Guarda quanti amis che te ghee in- 
torno. Tutti te voeuren ben, goden tutti della 


toa felicitaa, e ti invece... 

Gio. Su allegra e che la senta (prende un bic- 


chiere). Quest l’è quel di quattordes fin adess, 
i hoo cuntaa. 


Bevi ancamò de gust propi de bon 
Alla salut de quel matrimonion 
Bevi de gust — Bevi no per posa 
Alla salut de lee — De Santa Rosa. 


Tutti Bravo. 

Dot. Brava bestia, che pesciad ch’el tira. 

Con. Oh! Signori... Siccome i popol voeuren 
minga sta in ozi e voeuren fa quatter salt, i 
signori cavalieri sono pregati di fare spazio 
(tutti gli invitati lavorano a sgombrare). 

Lau. E mi ballaroo col sur Gustin, l'è content? 

Gus. Cos’hoo de vess content che la va coi alter. 
Hoo mangiaa la foeuja. 

Lau. Ma l’è el mè spòs. Cos'el voeur fagh? 

Gus. Ben ben, va ben, el saveva ben. Hin de 
qui menad. El po ringrazià el Signor che son 
minor de lu, ma quand deventaroo maggior.... 
Porco sciampin emm de vedella... 

Coro finale. 


Scordiamo i dolori 
Lasciamo gli affanni 
E i floridi anni 
Godiam nel piacer 
E a lor che l'amore 
Sorrider vediamo 
Qui uniti gridiamo 
Evviva l’amor. 





FINE. 

